KÜLAKROSSI SARJA
 V etapp
Rahvakrossivõistlus
22.08.2009
VÕISTLUSJUHEND
Registreeritud EAL-is 105/RK

1. Võistluste ajakava
Võistlused toimuvad laupäeval, 22.08.2009, Pärnumaal, Varbla vallas, Raheste krossirajal.
9.00 - 10.30 registreerimine, dokumentide- ja tehniline kontroll
11.00 võistluste avamine, võistlejate koosolek
11.15 võistlusõidud
autasustamine orienteeruvalt 16.00
Võistluste täpne ajakava, stardijärjekord ja info võistluste teadetetahvlil.
2. Korraldaja
2.1. Võistlused peetakse vastavalt EAL Võistlusmäärustikele ja käesoleva Juhendi alusel kooskõlas FIA Spordikoodeksiga, kehtivate rahvakrossi  tehniliste tingimuste ja käesoleva võistlusjuhendiga.
Võistlus on registreeritud Varbla  vallas. 
2.2. Info Lembit Merioja (telefon: 56207423), Ivo Uutar (telefon: 5158244), 
2.3. Korraldajad
Võistlused korraldab MTÜ Külakross
Võistluste peakorraldaja – Lembit Merioja
Võistluste peakohtunik – Ivo Uutar
Tehniline komisjon ja ohutusülem – Tõnis Uutar
Võistluste tulemused – Rain Rees
Võistluste sekretär – Liina Tetsmann
3. Rada 
Raheste krossirada, pikkus krossisõitudes 740 m, sprindis 610 m, laius 6-12 meetrit, sõidusuund vastupäeva. Rajapinnaseks muld, liiv, kruus. Võistlusraja servad tähistatud.

4. Võistlusklassid
4.1. Lubatud osaleda kõikidel 2WD veoskeemiga kinnise kerega sõiduautodel. 
4.2 Ühel autol võib ühes klassis osaleda 2 võistlejat. Üks võistleja võib osaleda kahes klassis.
Sprint
Noored (-17 k.a)
Naised
Esivedu (täiskasvanud)
Tagavedu (täiskasvanud)
Kross
Esivedu
Tagavedu
4.3. Võistlusautod peavad vastama vähemalt Külakrossi tehnilistele tingimustele, krossiklassis võivad osaleda EAL Tehnilist kaarti omavad võistlusautod.
4.4. Võistlusnumbrid organisaatorilt. (Eelnevalt osalenutele kinnitatud püsinumbrid. Info võistluste kodulehelt http://web.zone.ee/kylakross )
5. Osavõtjad
5.1. Osavõtjad peavad mandaadis esitama täidetud osavõtuankeedi. Krossiklassides võistlejad peavad esitama Rahvakrossi võistlejakaardi või EAL-i kehtiva võistlejalitsentsi koos registreerija litsentsiga.
5.2. Alla 18.a. vanused võistlejad peavad esitama vastutava isiku allkirjaga kinnitatud osavõtuankeedi.
5.3. Alates 16. eluaastast võib osaleda täiskasvanute klassides. Naisteklassis vanuselist piirangut pole.
5.3. Juhiluba ei ole vajalik.
5.4. Ühe klassi osavõtutasu 250.-, noorte klassidel 200.-. Kui osaletakse mitmes klassis, siis tasutakse vastavate klasside osavõtutasu.
Osavõtutasude tasumine kohapeal mandaadis.
6. Võistluste käik
1. Rajaga tutvumine jalgsi. Võistluste alguses kõigil klassidel kolonnis turvaauto järgi 1 tutvumisring.
2. Krossiklassides distantsiks eelsõitudes 5 ringi ja finaalis 7 ringi. Sprindis 3 ringi.
3. Sprint. Toimub lühemal rajal. Arvestus noorte (-17), naiste ning esi- ja tagaveoliste veoskeemiga masinatel eraldi. Igal võistlejal kolm starti. Starditakse üksi. Starditakse eelstardist ja ajavõtt lendstardiga. rajajoonest. Ringide arv vastavalt raja iseloomule. Iga vooru parim aeg saab 1 punkti, teine 2, kolmas 3 jne. Sõidus katkestamine või starti mitte ilmumine annab võistlejate arv+1 punkti.
Esimese vooru stardijärjekord loositakse. Teise vooru starditakse pööratud järjestuses. Kolmanda vooru stardijärjekord selgitatakse kahe esimese vooru punktide liitmise põhjal. Starditakse tõusvas pingejärjekorras. Võitja selgub kahe parima vooru punktide liitmise põhjal. Võrdsete punktide põhjal võetakse arvesse viimase vooru aeg, nende võrdsuse korral teise vooru aeg.
4. Kross. Toimub pikemal rajal. Esi- ja tagaveoliste veoskeemiga rahvakrossi tehnilistele tingimustele vastavate autode võistlus koosneb kvalifikatsioonist, kahest eelsõidust ja finaalist. Kvalifikatsioonis läbitakse kaks ringi, nö. soojendusring ja ring aja peale. Peale "kiire ringi" lõppu tullakse kohe rajalt. Kvalifikatsiooni aegade põhjal järjestatakse esimese eelsõidu stardijärjekord. Eelsõidus rajal korraga kuni 12 autot. Esimese eelsõidu tulemuste alusel saadakse teise eelsõidu stardijärjekord. Eelsõidu võitja saab1 punkti, teine 2 punkti jne. Starti mittetulemine: võistlejate arv+1 punkt. Finaalis stardijärjekord saadakse eelsõitude punktide alusel. Võrdsete punktide korral vaadeltakse teise sõidu tulemust. Noorteklassi osalejatel ühisstardid esiveolistega, punktiarvestus toimub eraldi.
Stardis kasutatakse 2-3-2 stardipaigutust. Stardipaigutust võib muuta kohtunike otsusel.
Superfinaalis võivad osaleda kõik krossiklasside osalejad. Stardijärg kvalifikatsiooniaegade põhjal, esimeselt kohalt alustab halvim aeg.  Võistlusdistantsi pikkus määratakse võistluspäeva hommikul kohtunikekogu poolt.
Võistlussõidu katkestajad järjestatakse vastavalt läbitud ringide arvule.
5. Start foori või lipuga. Valestardi korral start korratakse, teistkordsel rikkumisel sama võistleja poolt järgneb stardist eemaldamine.
6. Ajavõtt 0,1 sekundilise täpsusega.
7. Korraldajatel on õigus võistluste käiku ja läbiviimisesse viia sisse jooksvalt muudatusi, tagades osalejate informeerituse.
7. Protestid
Protestid lahendab peakohtunik koos kohtunikekoguga. Vajadusel küsitletakse osapooli. Protest esitatakse kirjalikult, hiljemalt 15 minutit peale vastava sõidu lõppu.
8. Autasustamine
Iga masinaklassi kolme parimat autasustatakse karika ja diplomiga.
9. Vastutus
1. Võistluste korraldaja ega EAL ei vastuta võimalike õnnetuste ja nende tagajärgede eest.
2. Võistluste ajal vastutab võistleja enda ja oma kaaskondlaste käitumise eest võistluspaigas. Võistluste käigus üles kerkinud probleemide, küsimuste või ettepanekute puhul võib võistluse kohtunike poole pöörduda ainult võistleja või võistleja ülesandmiselehel esitatud esindaja. Võistlussõidu toimumise ajal kohtunike töö segamine või takistamine on keelatud. Ebasportliku käitumise või kohtunike töö takistamise eest võistleja või tema kaaskondlaste poolt, kaasneb võistleja diskvalifitseerimine ja otsus edasikaebamisele ei kuulu.